Document ID: 32010R0928

NARIADENIE KOMISIE (EÚ) č. 928/2010
z 15. októbra 2010,
ktorým sa opravuje nariadenie (EÚ) č. 909/2010, ktorým sa stanovuje prideľovací koeficient pre žiadosti o vývozné povolenia na syr, ktorý sa má vyvážať do Spojených štátov amerických v roku 2011 v rámci niektorých kvót podľa GATT
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
so zreteľom na nariadenie Komisie (ES) č. 1187/2009 z 27. novembra 2009, ktorým sa ustanovujú osobitné podrobné pravidlá uplatňovania nariadenia Rady (ES) č. 1234/2007, pokiaľ ide o vývozné licencie a vývozné náhrady za mlieko a mliečne výrobky (2), a najmä na jeho článok 23 ods. 1 prvý pododsek a ods. 3 prvý pododsek,
keďže:
(1)
V prílohe k nariadeniu Komisie (EÚ) č. 909/2010 (3) došlo k chybe v súvislosti s prideľovacími koeficientmi pre skupiny 16-Uruguaj a 17-Uruguaj. Členské štáty tieto koeficienty ešte nepoužívajú.
(2)
S cieľom zaistiť, aby sa s hospodárskymi subjektmi v rôznych členských štátoch zaobchádzalo nediskriminačným spôsobom a aby sa na základe nesprávnych koeficientov nevydali žiadne povolenia, toto nariadenie by sa malo uplatňovať odo dňa uverejnenia nariadenia (EÚ) č. 909/2010.
(3)
Nariadenie (EÚ) č. 909/2010 by sa preto malo zodpovedajúcim spôsobom opraviť,
PRIJALA TOTO NARIADENIE:
Článok 1
Príloha k nariadeniu (EÚ) č. 909/2010 sa mení a dopĺňa v súlade s prílohou k tomuto nariadeniu.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Uplatňuje sa od 12. októbra 2010.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 15. októbra 2010

Labels: 3
17
18